
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ _ Αρ. Φύλλου 242 

" ' ' 28 Μαρτίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός μηνιαίας αντιμισθίας Διοικητή ΕΛΓΑ- 1 

Καθορισμός τρόπου ελέγχου των δαπανών μισθοδο¬ 
σίας αποσπασμένων υπαλλήλων του Ο.Τ.Ε. σε Κε¬ 
ντρικές Υπηρεσίες, πολιτικά γραφεία κ.λπ., καθώς 
και η διαδικασία συμψηφισμού αυτών με το αναλο¬ 
γούν μέρισμα του Ελληνικού Δημοσίου . 2 

Προϋποθέσεις, δικαιολογητικά και διαδικασία επιστρο¬ 
φής του Ε.Φ.Κ. που αναλογεί στο πετρέλαιο κίνη¬ 
σης αλιευτικών και λοιπών σκαφών, εκτός των επαγ¬ 
γελματικών πλοίων του Ν. 438/76, καθώς και διαδι¬ 
κασία απαλλαγής των καυσίμων των εν λόγω σκα¬ 
φών από ΦΠΑ . 3 

Αύξηση μηνιαίων αποδοχών του Γενικού Δ/ντή της 
Ανωνύμου Εταιρείας προς εκμετάλλευση της Διώ¬ 
ρυγας Κορίνθου . 4 

Ρύθμιση προϋποθέσεων και διαδικασίας πρόσληψης 

προσωρινών αναπληρωτών . 5 

Τροποποίηση του Κανονισμού «Περί προϋποθέσεων 
παροχής κατοικίας και δανείων υπό του ΟΕΚ» ... 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2015842/1995/0022 ί 1 ) 

Καθορισμός μηνιαίας αντιμισθίας Διοικητή ΕΛΓΑ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85, όπως συμπληρώθηκε 
με το άρθρο 27 Ν. 2081/92. 

2. Τη διάταξη του άρθρου 40 του Ν. 849/78, όπως συ¬ 
μπληρώθηκε με τη διάταξη του άρθρου 8 Ν. 2129/93. 

3. Τη διάταξη του άρθρου 10 παρ. 8 Ν. 1790/88 «Οργά¬ 
νωση και Λειτουργία Οργανισμού Ελληνικών Γεωργικών 
Ασφαλίσεων», όπως τροποποιήθηκε με τη διάταξη του άρ¬ 
θρου 31 Ν. 2040/92. 

4. Την αριθμ. 1107147/1239/0006Α/4.10.96 από¬ 
φαση Πρωθυπουργού και Υπουργού Οικονομικών «Ανά¬ 
θεση αρμοδιοτήτων στους Υφυπουργούς Οικονομικών». 


5. Την αριθμ. 29577/3.12.96 (ΦΕΚ 191/ΝΠΔΔ/ 
4.12.96) απόφαση Υπουργού Γεωργΐας, με την οποία διο¬ 
ρίστηκε Διοικητής στον Ελληνικό Οργανισμό Γεωργικών 
Ασφαλίσεων (ΕΛΓΑ). 

6. Την αριθμ. 1154/13.4.88 (ΦΕΚ 256/Β/2.5.88) ΚΥΑ 
«Εξαίρεση δημοσίων Επιχειρήσεων και Οργανισμών από 
εφαρμογή κανόνων δημοσίου τομέα», όπως τροποποιή¬ 
θηκε με την αριθμ. 2334/30,5.89 (ΦΕΚ 416/Β/31.5.89 
ΚΥΑ). 

7. Τη διάταξη του άρθρου 4 του Ν. 2198/92 (ΦΕΚ 43/ 
Α/22.4.94). 

8. την αριθμ. 78350/8563/21.9.88 απόφασή μας «Κα¬ 
θορισμός μηνιαίας αντιμισθίας Διοικητή και Υποδιοικητή 
ΕΛΓΑ» (ΦΕΚ 726/Β/88). 

9. Τις διατάξεις των άρθρων 13 και 15 του Ν. 1505/84 
Αναδιάρθρωση μισθολογίου προσωπικού της Δημόσιας 
Διοίκησης και άλλες συναφείς διατάξεις. 

10. Την αριθμ. 2025009/2929/21.4.89 απόφασή μας 
«Καταβολή επιδομάτων, εορτών, άδειος και ΑΤΑ στον 
Διοικητή και Υποδιοικητή ΕΛΓΑ». 

11. Το ότι από τις διατάξεις αυτής της απόφασης προ- 
καλείται δαπάνη σε βάρος του Προϋπολογισμού του Νομι¬ 
κού Προσώπου του ΕΛΓΑ ύψους 13,690.000 δρχ. για το 
έτος 1996 και 16.500.000 δρχ. για το έτος 1997 και τα 
επόμενα δύο οικονομικά έτη. 

α. Για την παραπάνω δαπάνη υπάρχει εγγεγραμμένη πί¬ 
στωση στον Προϋπολογισμό του ΕΛΓ Α έτους 1997 ύψους 
40.000.000 δρχ. με Κωδικό αριθμό 600018, αποφασί¬ 
ζουμε: 

1) Καθορίζουμε από 1.4.96 τη μηνιαία αντιμισθία του 
Διοικητή του ΕΛΓΑ στο ύψος των 500.000 δρχ. 

2) Οι αριθμ. 78350/8563/21.9.88 και 2025009/ 2929/ 
21.4.89 αποφάσεις μας καταργούντσι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 1997 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΓΕΩΡΓΙΑΣ 

ΝΙΚ. ΧΡΙ ΣΤΟΛΟΥ ΛΑΚΗΣ ΣΤΕΦΑΝΟΣ ΤΖΟΥΜΑΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2018867 (2) 

Καθορισμός τρόπου ελέγχου των δαπανών μισθοδοσίας 
αποσπασμένων υπαλλήλων του Ο.Τ.Ε. σε Κεντρικές 
Υπηρεσίες, πολιτικά γραφεία κ.λπ., καθώς και η διαδι¬ 
κασία συμψηφισμού αυτών με το αναλογούν μέρισμα 
του Ελληνικού Δημοσίου. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παραγράφου 8 του δεύτερου άρ¬ 
θρου του Ν. 2257/94 (ΦΕΚ 197/τ.Α'), όπως αντικαταστά- 
θηκαν με την παράγραφο 1 του άρθρου 5 του Ν. 2366/95 
«Ρύθμιση θεμάτων Οργανισμών και Υπηρεσιών του 
Υπουργείου Μεταφορών και Επικοινωνιών και άλλες δια¬ 
τάξεις» (ΦΕΚ 256/τ.Α ). 

2. Τις διατάξεις του άρθρου 29α του Ν. 1558/85 «Κυ¬ 
βέρνηση και Κυβερνητικά όργανα», όπως αυτό προστέ¬ 
θηκε με το άρθρο 27 του Ν. 2081/92 (ΦΕΚ 154/τ.Α’). 

3. Την αριθμ. 1107147/1239/6006Α (ΦΕΚ 922/Β/ 
7.10.1996) απόφαση του Πρωθυπουργού και Υπουργού 
Οικονομικών «περί ανάθεσης αρμοδιοτήτων Υπουργού 
Οικονομικών στους Υφυπουργούς Οικονομικών», αποφα¬ 
σίζουμε: 

Α. Για τον έλεγχο από 1.1.1995 της εν γένει μισθοδο¬ 
σίας και των αναλογουσών εργοδοτικών εισφορών των 
υπαλλήλων του Ο.Τ.Ε., που αποσπώνται σε Κεντρικές 
Υπηρεσίες Υπουργείων, Πολιτικά Γραφεία μελών της Κυ¬ 
βέρνησης, Υφυπουργών και Γενικών Γραμματειών, Βου¬ 
λευτών και Ευρωβουλευτών, Γενικών Γραμματέων Περι¬ 
φερειών και πολιτικά κόμματα, ορίζονται τα ακόλουθα: 

1. Ο έλεγχος των επισήμων αυτών στοιχείων του παρα¬ 
πάνω προσωπικού θα ασκείται από υπαλλήλους του Δημο¬ 
σιονομικού κλάδου της Υπηρεσίας Δημοσιονομικού Ελέγ¬ 
χου στο Υπουργείο Μεταφορών, οι οποίοι θα ορίζονται με 
απόφαση του Προϊσταμένου της Δ/νσης στην οποία και θα 
προσκομίζονται τα στοιχεία αυτά. 

2. Ο έλεγχο θα πραγματοποιείται αμέσως μετά τη λήξη 
του διαχειριστικού έτους και πριν τη σύνταξη του Ισολογι¬ 
σμού του Οργανισμού. 

3. Στοιχεία ελέγχου θα αποτελούν οι μισθοδοτικές κα¬ 
ταστάσεις στις οποίες θα περιλαμβάνονται: 

- Ο φορέας στον οποίο είναι αποσπασμένος ο υπάλλη¬ 
λος. 

- Η διάρκεια απόσπασης. 

- Οι τακτικές αποδοχές. 

- Τα τυχόν επιδόματα που λαμβάνουν οι αποσπασμένοι 
υπάλληλοι πέραν των τακτικών αποδοχών. 

- Οι υπερωρίες, νυχτερινά και εξαιρέσιμα που τυχόν 
λαμβάνουν μέχρι του ανωτάτου προβλεπομένου από τις 
σχετικές διατάξεις ορίου. 

-Τα έξοδα κίνησης. 

- Οι καταστάσεις απόδοσης των ασφαλιστικών εισφο¬ 
ρών όπου θα περιλαμβάνονται οι εργοδοτικές εισφορές 
των εν λόγω αποσπασμένων υπαλλήλων. 

Μαζί με τις μισθοδοτικές καταστάσεις θα πρέπει να επι¬ 
συνάπτονται και αντίγραφα των αποφάσεων απόσπασης 
των εν λόγω υπαλλήλων. 

Β. Μετά τον έλεγχο των σχετικών στοιχείων η Υ.Δ.Ε. 
στο Υπ. Μεταφορών θα συντάσσει έκθεση ελέγχου, στην 
οποία θα εμφανίζεται το συνολικό ύψος της δαπάνης των 


αποσπασμένων υπαλλήλων του Ο.Τ.Ε., που θα πρέπει να 
συμψηφιστεί με το αναλογούν μέρισμα του Ελληνικού Δη¬ 
μοσίου. 

Γ. Η παραπάνω έκθεση ελέγχου θα κοινοποιείται στο 
Υπουργείο Οικονομικών (Δ/ναη 20η Προϋπολογισμού και 
Δ25 Κίνησης Κεφαλαίων, Εγγυήσεων και Αξιών) στο 
Υπουργείο Μεταφορών και Επικοινωνιών (Δ/νση Ανάπτυ¬ 
ξης και Εποπτείσς Επικοινωνιών) και στον Ο.Τ.Ε. Α.Ε., 
προκειμένου ο τελευταίος με τη σειρά του να προβεί στο 
συμψηφισμό της δαπάνης. 

Από τις διατάξεις της απόφασης αυτής δεν προκσλείται 
δαπάνη σε βάρος του Κρατικού Προϋπολογισμού, θα 
επέλθει όμως μείωση εσόδων του Δημοσίου λόγω μείω¬ 
σης του μερίσματος που διανέμεται από τα κέρδη του 
Ο.Τ.Ε., η οποία δεν μπορεί να καθορισθεί επακριβώς, 
γιατί θα εξαρτηθεί από το ύψος των αποδοχών του αριθ¬ 
μού των υπαλλήλων που είναι αποσπασμένοι. Εκτιμάται 
όμως με τα σημερινά δεδομένα ότι θα ανέλθει οε 
900.000,000 δρχ. περίπου ετησίως. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 13 Μαρτίου 1997 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΏΝ ΜΕΤΑΦΟΡΏΝ ί, ΕΠΙΚΟΙΝΩΝΙΩΝ 

ΝΙΚ. ΧΡΙΣΤΟΔΟΥΛΑΚΗΓ ΧΑΡ. ΚΑΣΤΑΝΙΔΗΣ 

-♦- 

Αριθ. Δ. 401/23 (3) 

Προϋποθέσεις, δικαιολογητικά και διαδικασία επιστροφής 
του Ε,Φ.Κ. που αναλογεί στο πετρέλαιο κίνησης αλιευ¬ 
τικών και λοιπών σκαφών, εκτός των επαγγελματικών 
πλοίων του Ν. 438/76, καθώς και διαδικασία απαλλα¬ 
γής των καυσίμων των εν λόγω σκαφών από ΦΠΑ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 23 (της παρσγ. 3) του Ν. 
2127/93, όπως έχει τροποποιηθεί με το άρθρο 14 του Ν. 
2386/1996 (ΦΕΚ 43/Α/7.3.96) και ισχύει. 

2. Τις διατάξεις της περιπτ. γ’ της παραγράφου 1 του 
άρθρου 22 του Ν. 1642/8, όπως τροποποιήθηκε και 
ισχύει. 

3. Το άρθρο 12 της αριθ. Π.8271/4879/ΠΟΛ 366/87 
ΑΥΟ, όπως τροποποιήθηκε και ισχύει. 

4. Την αρ. 1107147/1239/006Α/96 απόφαση του 
Πρωθυπουργού και του Υπουργού των Οικονομικών «Ανά¬ 
θεση αρμοδιοτήτων στους Υφυπουργούς Οικονομικών» 
(ΦΕΚ 922Β77.10.96). 

5. Την ανάγκη ρύθμισης της απαλλαγής εφοδιασμού 
πλοίων, όταν δεν είναι δυνατός ο εφοδιασμός με αφορο¬ 
λόγητα καύσιμα. 

6. Ότι από την εφαρμογή της παρούσας απόφασης 
προκαλείται δαπάνη στον Κρατικό Προϋπολογισμό και 
προς τούτο έχει εγγράφει σχετική πίστωση στον Κρ. 
Προϋπολογισμό του έτους 1997 με αρ. Κ.Α.Ε. 3126, απο¬ 
φασίζουμε: 

Άρθρο 1 

Σύστημα επιστροφής 

1. Η απαλλαγή από τον Ε.Φ.Κ. καυσίμων, που χρησιμο¬ 
ποιούνται για τους σκοπούς της ναυσιπλοΐας στα Ελληνικά 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2595 


ύδατα συμπεριλαμβανομένης και της επαγγελματικής 
αλιείας, στις περιπτώσεις κατά τις οποίες ο εφοδιασμός 
των πλοίων πραγματοποιείται από φορολογημένα καύσιμα 
(ελεύθερα αποθέματα) θα γίνεται με το σύστημα της επι¬ 
στροφής του αναλογούντος ποσού του Ε.Φ.Κ. και με τη 
διαδικασία που ορίζεται στα παρακάτω άρθρα. 

2. Η παράδοση των καυσίμων με το σύστημα της επι¬ 
στροφής του Ε.Φ.Κ. θα γίνεται σύμφωνα με τις διατάξεις 
των άρθρων 46-49 της ΑΥΟ αριθμ. Τ.3300/84, με την έκ¬ 
δοση από το Τελωνείο του «ΔΕΛΤΙΟΥ ΠΑΡΑΛΑΒΗΣ ΚΑΥ¬ 
ΣΙΜΩΝ ΑΠΟ ΕΛΕΥΘΕΡΑ ΑΠΟΘΕΜΑΤΑ ΜΕ ΕΠΙΣΤΡΟΦΗ 
Ε.Φ.Κ.», ο τύπος του οποίου καθορίζεται σύμφωνα με το 
συνημμένο υπόδειγμα. Το ως άνω δελτίο καταρτίζεται σε 
δύο αντίτυπα και καταχωρείται σε ειδικό βιβλίο σύμφωνα 
με τις ισχύουσες διατάξεις. Από τα αντίτυπα αυτά το 
πρώτο παραδίδεται στον πλοιοκτήτη, το δε δεύτερο απο¬ 
τελεί το τελωνειακό παραστατικό. 

3. Στο παραπάνω δελτίο θα αναγράφεται ευκρινώς και 
με ΚΕΦΑΛΑΙΑ ΓΡΑΜΜΑΤΑ το όνομα και ο βαθμός του αρ¬ 
μόδιου Τελωνειακού υπαλλήλου που παρισταται κατά την 
παράδοση των καυσίμων. 

Αρθρο 2 

Απαιτούμενα δικαιολογητικά 

Για την επιστροφή του Ειδικού Φόρου Κατανάλωσης 
του άρθρου 1, οι ενδιαφερόμενοι πλοιοκτήτες θα υποβάλ¬ 
λουν σε μια από τις αναφερόμενες, στο άρθρο 3, Τελω¬ 
νειακός Αρχές αίτηση στην οποία θα επισυνάπτονται τα 
κατωτέρω δικαιολογητικά: 

α) Μοναδικό αντίγραφο του τιμολογίου αγοράς των καυ¬ 
σίμων από το οποίο θα αποδεικνύεται η καταβολή του 
Ε.Φ.Κ. 

Το ως άνω αντίγραφο θα θεωρείται από το Τελωνείο 
παράδοσης των καυσίμων, το οποίο θα συντάσσει για την 
παράδοση αυτή πράξη στο πρωτότυπο τιμολόγιο. Τα τιμο¬ 
λόγια που εκδίδονται από τα πρατήρια καυσίμων στις περι¬ 
πτώσεις αυτές θα πρέπει να αντιπροσωπεύουν τις ποσό¬ 
τητες που αναγράφονται στα Δελτία Παραλαβής Καυσί¬ 
μων. 

β) Δελτίο παραλαβής υγρών καυσίμων του οποίου η έκ¬ 
δοση, η συμπλήρωση και η υπογραφή θα γίνεται από την 
Τελωνειακή Υπηρεσία σύμφωνα με όσα ορίζονται στο άρ¬ 
θρο 1 της παρούσας. 

Στις περιπτώσεις που ο δικαιούχος επιστροφής δεν εί¬ 
ναι εγκατεστημένος στην περιοχή όπου βρίσκεται η Τελω- 
νειακή Αρχή επιστροφής, τα δικαιολογητικά μπορούν να 
υποβληθούν στην κατά τόπο αρμόδια Τελωνειακή Αρχή, η 
οποία υποχρεούται να τα διαβιβάζει άμεσα στην Τελω- 
νειακή Αρχή επιστροφής. 


Αρθρο 3 


Αρμόδιες αρχές 


Αρμόδιες, για την έκδοση των αποφάσεων επιστροφής 
του ΕΦΚ, ορίζονται, κατά Τελωνειακή περιφέρεια οι πα¬ 
ρακάτω Τελωνειακός Αρχές. 


Τελωνειακή Περιφέρεια 

Αττικής 

Θεσσαλονίκης 

Πατρών 

Καβάλας 

Βόλου 

Δωδεκανήσου 


Τελωνεία 

ΙΒ' ΤΕΤΣ Πειραιά 

ΣΤ' ΤΕΤΣ θεσ/νίκης 

Α’ Πατρών 

Καβάλας 

Βόλου 

Ρόδου 


Κέρκυρας Κέρκυρας 

Ηρακλείου Ηρακλείου 

Λέσβου Μυτιλήνης 

Σύρου Σύρου 

Άρθρο 4 

Ποσότητες για την επιστροφή του φόρου 

1. Για τις ποσότητες καυσίμων που μπορούν να εφοδιά¬ 
ζονται τα πλοίο με το σύστημα του συμψηφισμού, της επι¬ 
στροφής ή με αίτηση εφοδιασμού ισχύουν, για μεν τα 
αλιευτικά σκάφη το άρθρο 47 της Α.Υ.Ο. αριθ. Τ. 3300/ 
84, όπως αυτό έχει συμπληρωθεί με την Δ 1319/125/ 
Α0018/17.10.96 όμοια και ισχύει, για δε τα υπόλοιπα 
πλοία οι ποσοτικοί και λοιποί περιορισμοί που προβλέπο- 
νται από το άρθρο 46 της εν λόγω Α.Υ.Ο. 

2. Ο έλεγχος των παραδιδομένων ποσοτήτων καυσίμων 
με οποιοδήποτε σύστημα εφοδιασμού και αν εφαρμόζεται 
για το σκάφος θα γίνεται από το Τελωνείο παράδοσης των 
καυσίμων. 

Για όλες τις ποσότητες καυσίμων που παραλαμβάνονται 
θα γίνεται σχετική πράξη εγγραφής στο θεωρημένο βιβλίο 
ατελείας του πλοίου. 


Άρθρο 5 

Υπολογισμός και επιστροφή του φόρου 

1. Η αρμόδια, για την επιστροφή του φόρου Τελωνειακή 
Αρχή, αφού ελέγξει τα οριζόμενα στο άρθρο 2 δικαιολογη- 
τικά προβαίνει στον υπολογισμό του φόρου και εκδίδει 
απόφαση επιστροφής. 

2. Η ως άνω απόφαση πρέπει να εκδίδεται από την Τε- 
λωνειακή Αρχή επιστροφής το ταχύτερο δυνατόν και σε 
καμία περίπτωση πέραν του μηνός, από την ημερομηνία 
παραλαβής της σχετικής αίτησης μετά του συνόλου των 
δικαιολογητικών από τις Τελωνειακός Αρχές του άρθρου 

3. 

3. Ο υπολογισμός του επιστρεπτέου φόρου θα γίνεται 
με βάση τους συντελεστές που ισχύουν κατά την ημερο¬ 
μηνία αγοράς των καυσίμων. 

Άρθρο 6 

Πάγια προκαταβολή 

1. Η καταβολή του επιστρεπτέου ποσού θα γίνεται από 
πάγια προκαταβολή που έχει ή θα συσταθεί για το σκοπό 
αυτό στις Τελωνειακός Αρχές που ορίζονται στο άρθρο 3, 
αφού ο ενδιαφερόμενος προσκομίσει φορολογική ενημε¬ 
ρότητα 

2. Σε περίπτωση μη επάρκειας της πάγιας προκαταβο¬ 
λής και για να μην καθυστερούν οι επιστροφές στους δι¬ 
καιούχους, θα ενισχύεται προσωρινό η υφιστάμενη πάγια 
προκαταβολή σύμφωνα με τις διατάξεις του Ν. 2362/95 
(ΦΕΚ 247/95) «Περί Δημοσίου Λογιστικού Ελέγχου των 
δαπανών του Κράτους και άλλες διατάξεις». 

Άρθρο 7 

Στατιστικό στοιχεία 

1. Το πρώτο δεκαήμερο κάθε μήνα θα αποστέλλονται 
στην αρμόδια Δ/νση του Υπουργείου Οικονομικών (18η 
Τμήμα Α') σχετικές καταστάσεις από τις οποίες θα προκυ- 

πτουν τα στοιχεία του πλοίου (ιπποδύναμη μηχανής κλπ.), 
οι ποσότητες των καυσίμων και το ποσό του Ειδικού Φό¬ 
ρου Κατανάλωσης που επιστράφηκε τον προηγούμενο 
μήνα. 

2. Στο τέλος του έτους θα αποστέλλεται συγκεντρωτική 
κατάσταση, από την οποία θα προκύπτουν τα παραπάνω 
στατιστικά στοιχεία σε ετήσια βάση. 

Άρθρο 8 

Απαλλαγή καυσίμων από Φ.Π.Α. 

Η προβλεπόμενη, από το άρθρο 22 παραγ. 1 περιπτ. γ' 
του Ν. 1642/86 απαλλαγή των καυσίμων από ΦΠΑ θα πα¬ 
ρέχεται με την διαδικασία του άρθρου 12 της απόφασης 
αριθμ. Π 8271/4879 ΠΟΑ 366/87, όπως τροποποιήθηκε 
και ισχύει ήτοι με την τήρηση του ειδικού διπλοτύπου δελ¬ 
τίου με τίτλο: 


«ΔΕΛΤΙΟ ΠΡΟΜΗΘΕΙΑΣ ΥΛΙΚΩΝ ΚΑΙ ΑΝΤΙΚΕΙΜΕΝΩΝ 
ΧΩΡΙΣ ΦΠΑ». 

Άρθρο 9 
Τελικές διατάξεις 

1. Οι διατάξεις των άρθρων 56-60 της αριθμ. Τ3300/84 
ΑΥΟ, όπως τροποποιήθηκε και ισχύει, καταργούνται από 
1.5.97. 

2. Παραλαβές καυσίμων που έγιναν με καταβολή του ει¬ 
δικού φόρου κατανάλωσης από την ημερομηνία έκδοσης 
της αριθμ. Δ 173/6/0018/102/97 ΕΔΥΟ, μπορούν να 
αποτελόσουν αντικείμενο επιστροφής με βάση την πα¬ 
ρούσα απόφαση. 

3. Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 20 Μαρτίου 1997 

Ο ΥΦΥΠΟΥΡΓΟΣ 

Γ. ΔΡΥΣ 




ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


2597 


ΥΠΟΥΡΓΕΙΟ ΟΙΚΟΝΟΜΙΚΩΝ Αριθμός Κστσχώρησης 

ΓΕΝΙΚΗ Δ/ΝΣΗ ΤΕΛΩΝΕΙΩΝ & 

ΕΙΔΙΚΩΝ ΦΟΡΩΝ ΚΑΤΑΝΑΛΩΣΗΣ 
ΤΕΛΩΝΕΙΟ 


ΔΕΛΤΙΟ 

ΠΑΡΑΛΑΒΗΣ ΥΓΡΩΝ ΚΑΥΣΙΜΩΝ ΑΠΟ ΠΛΩΤΑ_ 

ΜΕΣΑ ΑΠΟ ΕΛΕΥΘΕΡΑ ΑΠΟΘΕΜΑΤΑ ΓΙΑ ΕΠΙΣΤΡΟΦΗ ΤΟΥ ΕΦΚ 


ΤΕΛΩΝΕΙΟ 

ΟΝΟΜ/ΜΟ ΠΡΑΤΗΡΙΟΥΧΟΥ 

ΚΑΤΗΓΟΡΙΑ ΠΛΟΙΟΥ _______ 

ΟΝΟΜΑ ΠΛΟΙΟΥ 

ΝΗΟΛΟΓΙΟ 

Κ.Ο.Κ. 

Κ.Κ.Χ. ΗΡ 

ΑΡ.ΒΙΒΛΙΟΥ ΑΤΕΛΕΙΑΣ 

ΤΕΛΩΝΕΙΟ ΕΚΔΟΣΗΣ 

ΙΣΧΥΣ ΒΙΒΛΙΟΥ ΑΤΕΛΕΙΑΣ 

ΟΝΟΜ/ΜΟ ΠΛΟΙΟΚΤΗΤΟΥ 

ΑΡΑΤ. 

ΑΡΜΟΔΙΑ ΔΟΥ 

ΑΦΜ 

ΕΙΔΟΣ ΚΑΥΣΙΜΟΥ 

1 ΠΟΣΟΤΗΤΑ 

/ΟΛΟΓΡΑΦΩΣ) 

(ΑΡΙΘΜΗΤΙΚΗΣ) 

Αοιθυόί Τ ιυολονίου: 

Ηυεοουπνία: 


ΠΡΑΞΗ ΠΑΡΑΔΟΣΗΣ ΠΑΡΑΛΑΒΗΣ 


Παραδόθηκσν και παραλήφθηκαν τα παραπάνω καύσιμα που φορτώθηκαν στο 
πιο πάνω πλοίο και καταχωρήθηκαν στο βιβλίο ατελείων του 


σελίδα.στίχος. 

Ο ΠΑΡΑΔΟΥΣ Ο ΠΑΡΑΛΑΒΩΝ Ο ΤΕΛΩΝΕΙΑΚΟΣ 


ΠΡΑχΗΡίΟΥΧΟΣ ΠΛΟΙΑΡΧΟΣ ΥΠΑΛΛΗΛΟΣ 


Ο ΠΡΟΪΣΤΑΜΕΝΟΣ ΤΟΥ ΤΕΛΩΝΕΙΟΥ 


> 


( 


Τ.Υ.Σ.) 

Αριθ. 2019759/2824 ( 4 ) 

Αύξηση μηνιαίων αποδοχών του Γενικού Δ/ντή της Ανωνύ¬ 
μου Εταιρείας προς εκμετάλλευση της Διώρυγας Κό¬ 
ρινθου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του Ν. 1067/80 «Περί 
συστάσεως Ανωνύμου Εταιρείας προς εκμετάλλευση της 
Διώρυγας Κόρινθου». 

2. Τις διατάξεις του άρθρου 17 του Ν. 2322/95 «Πα¬ 
ροχή της εγγύησης του Ελληνικού Δημοσίου για τη χορή¬ 
γηση δανείων και πιστώσεων και άλλες διατάξεις». 

3. Τις διατάξεις του άρθρου 14 του Ν. 2190/94 «Σύ¬ 
στημα ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 

4. Την απόφαση του Δ.Σ. της ΑΕΔΙΚ αριθμ. 53/ 
14.2.97/6. 

5. Την αριθμ. 2065400/0092/26.10.1995 απόφαση 
του Υπουργού Οικονομικών. 

6. Την αριθμ. 1107147/1239/0006Α74.10.96 (Β' 922/ 
7.10.96) απόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών», αποφασί¬ 
ζουμε: 

Αυξάνουμε τις μηνιαίες αποδοχές του Ιωάννη Γιωτάκη, 
Γενικού Δ/ντή της ΑΕΔΙΚ από 560.000 δρχ. σε 580 000 
από 1.3.1997. Στις ετήσιες αποδοχές θα υπολογίζονται 
τα Δώρα Χριστουγέννων και Πάσχα και το επίδομα αδείας. 

Από την προτεινόμενη διάταξη δεν προκαλείται δαπάνη 
σε βάρος του Κρατικού Προϋπολογισμού, θα προσκληθεί 
όμως μικρή δαπάνη σε βάρος της ΑΕΔΙΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 1997 

ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

-♦- 

Αριθ. Φ. 361.11/153/Δ1/1826 (5) 

Ρύθμιση προϋποθέσεων και διαδικασίας πρόσληψης προ¬ 
σωρινών αναπληρωτών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις της παραγράφου 3 του άρθρου 17 του 
Ν. 1566/1985, όπως τροποποιήθηκε και ισχύει. 

β) Τη διαπίστωση ότι από τις διατάξεις της απόφασης 
αυτής δεν προκαλείται δαπάνη εις βάρος του προϋπολογι¬ 
σμού και 

γ) Την αριθμ. ΣΤ5/393/1996 (ΦΕΚ 937Β’) απόφαση 
του Πρωθυπουργού και του Υπουργού Εθνικής Παιδείας 
και θρησκευμάτων, με την οποία ανατίθενται αρμοδιότη¬ 
τες στον Υφυπουργό, αποφασίζουμε: 

Ρυθμίζουμε τις προϋποθέσεις και τη διαδικασία πρόσ¬ 


ληψης προσωρινών αναπληρωτών εκπαιδευτικών Α/θμιας 
Εκπ/σης ως ακολούθως: 

Άρθρο 1 

Προϋποθέσεις πρόσληψης προσωρινών αναπληρωτών 

1. Από τις διατάξεις του άρθρου 17 του Ν. 1566/1985 
προβλέπεται ότι αν για οποισδήποτε αιτία απουσιάζουν 
από τα σχολεία εκπαιδευτικοί της Πρωτοβάθμιας Εκπαί¬ 
δευσης, καθώς επίσης αν υπάρχουν άλλες έκτακτες ανά¬ 
γκες λειτουργίας των σχολείων, που δημιουργούνται κατά 
τη διάρκεια του διδακτικού έτους, προσλαμβάνονται με αί¬ 
τησή τους προσωρινοί αναπληρωτές με σχέση εργασίας 
ιδιωτικού δικαίου ορισμένου χρόνου. 

2. Δικαίωμα υποβολής αίτησης έχουν όσοι είναι εγγε¬ 
γραμμένοι στους πίνακες διοριστέων εκπαιδευτικών ή 
έχουν υποβάλει τα δικαιολογητικά τους προς εγγραφή. 

Άρθρο 2 

Προθεσμία υποβολής αίτησης - Δικαιολογητικά 

1. Όσοι επιθυμούν να προσληφθούν ως προσωρινοί 
αναπληρωτές υποβάλλουν αίτηση σε ειδικό έντυπο στην 
αρμόδια Διεύθυνση Εκπαίδευσης στην οποία επιθυμούν 
να προσληφθούν από 10 έως 30 Ιουνίου κάθε χρόνο. 

2. Οι υποψήφιοι έχουν δικαίωμα υποβολής αίτησης 
μόνο σε τέσσερις (4) Διευθύνσεις Εκπαίδευσης, εκτός 
από την περιοχή της Αττικής όπου μπορούν να υποβάλουν 
αίτηση σε επτά (7) Διευθύνσεις. Στην περίπτωση που ένας 
υποψήφιος επιθυμεί να υποβάλει αίτηση σε Διευθύνσεις 
Εκπαίδευσης της περιοχής Αττικής και σε Διευθύνσεις 
Εκπ/σης εκτός Αττικής μπορεί να υποβάλει αθροιστικά 
μέχρι επτά (7) αιτήσεις από τις οποίες μόνο τέσσερις μπο¬ 
ρεί να είναι σε Διευθύνσεις Εκπαίδευσης εκτός Αττικής. 

3. Ειδικά οι υποψήφιοι των οποίων ο ή η σύζυγος διορί¬ 
ζεται ως μόνιμος εκπαιδευτικός, μπορούν κατ' εξαίρεση 
να υποβάλουν αίτηση μέσα σε δέκα (10) ημέρες από τη 
γνωστοποίηση του διορισμού του (της) συζύγου στην ίδια 
Διεύθυνση κατά παρέκκλιση του περιορισμού του αριθμού 
των τεσσάρων ή επτά Διευθύνσεων, κατά περίπτωση. 

4. Μαζί με την αίτηση οι ενδιαφερόμενοι υποβάλλουν τα 
παρακάτω δικαιολογητικά: 

I) Βεβαίωση υποβολής δικ/κών για μόνιμο διορισμό από 
την οικεία Διεύθυνση ή Γ ραφείο Εκπαίδευσης. 

II) Υπεύθυνη δήλωση του άρθρου 8 του Ν. 1599/86 
στην οποία δηλώνουν (α) ότι δεν έχουν διαγράφει από 
τους πίνακες διοριστέων (β) ότι δεν διώκονται ποινικά ή 
δεν έχουν καταδικαστεί για αδίκημα το οποίο αποτελεί 
σύμφωνα με τον υπαλληλικό κώδικα κώλυμα διορισμού 
στο Δημόσιο (γ) ότι σε χρονικό διάστημα ενός μηνός από 
την ημερομηνία πρόσληψής τους θα προσκομίσουν αντί¬ 
γραφο ποινικού μητρώου και πιστοποιητικό υγείας από Α/ 
θμια Υγειονομική Επιτροπή, Κρατικό Νοσοκομείο ή Κέ¬ 
ντρο Υγείας και (δ) ότι έχουν υποβάλει ή θα υποβάλουν αί¬ 
τηση για πρόσληψη μόνο σε τέσσερις ή επτά κατά περί¬ 
πτωση Διευθύνσεις και ότι, μετά την πρόσληψή τους σε 
μία από αυτές, παραιτούνται αυτοδικαίως από τις λοιπές 
αιτήσεις. 

III) Τυχόν δικαιολογητικά που αποδεικνύουν ότι εμπί¬ 
πτουν στις διατάξεις που τους παρέχουν δικαίωμα να προ¬ 
ταχθούν στους πίνακες διοριστέων. 

IV) Βεβαίωση επιτυχούς παρακολούθησης Ειδικού Προ¬ 
γράμματος Επανεκπαίδευσης Παιδαγωγικού Τμήματος 
Ελληνικού Α.Ε.Ι. (άρθρο 10 παρ. 3 Ν. 2327/95) για τους 

υποψηφίους κατόχους πτυχίου αλλοδαπής, αναγνωρισμέ¬ 
νου ως ισότιμου και αντίστοιχου Παιδαγωγικού Τμήματος 
Ελληνικού Α.Ε.Ι. ή Ελληνικής Παιδαγωγικής Ακαδημίας ή 
Σχολής Νηπιαγωγών. 

Από τα παραπάνω δικαιολογητικά οι υποψήφιοι που εί¬ 
ναι εγγεγραμμένοι ή έχουν υποβάλει τα δικαιολογητικά 
τους προς εγγραφή στους πίνακες διοριστέων, υποβάλ¬ 
λουν οπωσδήποτε τα αριθμ. I, II και IV. Τα αριθμ. III δικαιο- 
λογητικά, μόνο εάν δεν έχουν ήδη ληφθεί υπόψη κατά τη 
σύνταξη του πίνακα διοριστέων. 

Υποψήφιες κυοφορούσες δεν υποχρεούνται να υποβά¬ 
λουν πιστοποιητικό υγείας. 

Άρθρο 3 

Διαδικασία σύνταξης πινάκων 

1. Μετά τη λήξη της προθεσμίας υποβολής των αιτή¬ 
σεων, ο προϊστάμενος της Διεύθυνσης Εκπαίδευσης: 

α) Προβαίνει στον έλεγχο των αιτήσεων προκειμένου να 
διαπιστώσει αν έχουν υποβληθεί μέσα στη νόμιμη προθε¬ 
σμία και αν συνοδεύονται από τα απαραίτητα κατά περί¬ 
πτωση δικαιολογητικά. 

β) Ελέγχει από τους πίνακες διοριστέων τα στοιχεία των 
υποψηφίων που επικαλούνται ότι είναι εγγεγραμμένοι σ’ 
αυτούς. Στην περίπτωση υποψηφίων που έχουν καταθέ¬ 
σει τα προβλεπόμενα δικαιολογητικά προς εγγραφή αλλά 
δεν έχουν συνταχθεί ακόμα οι πίνακες, εξακριβώνει την 
ημερομηνία υποβολής των δικαιολογητικών από τη σχε¬ 
τική βεβαίωση που χορηγεί στον ενδιαφερόμενο η Υπηρε¬ 
σία που δέχθηκε τα δικαιολογητικά για μόνιμο διορισμό και 
καθορίζει τη σειρά εγγραφής όσων έχουν υποβάλει δι- 
καιολογητικά την ίδια ημερομηνία σύμφωνα με τις κείμε¬ 
νες διατάξεις. 

γ) Καταγράφει τις περιπτώσεις υποψηφίων που υπάγο¬ 
νται στις ευεργετικές διατάξεις του Ν. 1566/1985, του Ν. 
1894/1990 και του Ν. 2158/1993 και ελέγχει αν έχουν 
υποβηθεί τα απαιτούμενα δικαιολογητικά. 

δ) Υποβάλλει τις αιτήσεις στο αρμόδιο Περιφερειακό 
Συμβούλιο με σχετική εισήγηση. 

2. Το Συμβούλιο, ύστερα από μελέτη των αιτήσεων και 
λοιπών στοιχείων: α) απορρίπτει τις αιτήσεις των υποψη¬ 
φίων που στερούνται των τυπικών προσόντων και β) συ¬ 
ντάσσει πίνακες κατά κλάδο υποψηφίων που έχουν υπο¬ 
βάλει εμπρόθεσμα την αίτησή τους και είναι εγγεγραμμέ¬ 
νοι στους πίνακες διοριστέων ή έχουν υποβάλει τα δικαιο- 
λογητικά τους προς εγγραφή, με την σειρά εγγραφής τους 
σ’ αυτούς. Στους πίνακες αυτούς προτάσσονται όλων οι 
πάσχοντες από ομόζυγο μεσογειακή αναιμία. Οι λοιποί 
υποψήφιοι που υπάγονται σε ευεργετικές διατάξεις προ¬ 
τάσσονται των υποψηφίων του έτους τους, εφόσον φυ¬ 
σικά δεν έχουν ληφθεί υπόψη οι ευεργετικές διατάξεις 
κατά την κατάρτιση των πινάκων διοριστέων. 

Οι εκπρόθεσμες αιτήσεις δεν απορρίπτονται. Τηρού¬ 
νται στο αρχείο του ΠΥΣΠΕ και λαμβάνονται υπόψη, εάν 
εξαντληθούν οι πίνακες. Στην περίπτωση αυτή το οικείο 
ΠΥΣΠΕ αξιολογεί τις σχετικές αιτήσεις σύμφωνα με όσα 
προβλέπονται ανωτέρω στην παράγραφο αυτή. 

3. Ο πίνακες διοριστέων ως προσωρινών αναπληρωτών 


αναρτάται στον πίνακα ανακοινώσεων της Δ/νσης το αρ¬ 
γότερο μέχρι 25 Αυγούστου κάθε χρόνου και ισχύει μέχρι 
τη σύνταξη νέου. 

Άρθρο 4 

Διαδικασία πρόσληψης 

1. Τα ΠΥΣΠΕ πριν από τις προσλήψεις προσωρινών 
αναπληρωτών, προβαίνουν στην ανακοίνωση με ανάρτηση 
στους σχετικούς πίνακες των κενών θέσεων κατά κλάδο 
και κατηγορία σχολείων (δυσπρόσιτα και νησιωτικά ή μη) 
που πρόκειται να καλύψουν βάσει των πιστωτικών που 
τους έχουν εγκρ.θεί. Μέχρι την κάλυψη των θέσεων αυ¬ 
τών, οι υποψήφιοι κατά τη σειρά εγγραφής τους στους πί¬ 
νακες έχουν δικαίωμα επιλογής της θέσης που επιθυμούν 
να προσληφθούν. 

Σχολεία δυσπρόσιτων ή νησιωτικών περιοχών για την 
πρόσληψη αναπληρωτών είναι όσα περιλαμβάνονται στις 
αποφάσεις του Υπουργού Εθνικής Παιδείας και θρησκευ¬ 
μάτων που εκδόθηκαν κατ’ εφαρμογή των διατάξεων του 
άρθρου 8 παρ. 12 του Ν. 2158/93 (ΦΕΚ 109/28.6.93 
τ.Α’). 

2. Κατά την έναρξη του σχολικού έτους οι θέσεις των 
προσωρινών αναπληρωτών κλάδου δασκάλων καλύπτο¬ 
νται σε ποσοστό 10% και 90% από εκπαιδευτικούς Παιδα¬ 
γωγικών Τμημάτων Α.Ε.Ι. και Παιδαγωγικών Ακαδημιών, 
αντίστοιχα και σε περίπτωση κάλυψης μεμονωμένης θέ¬ 
σης η πρόσληψη γίνεται εναλλάξ από τις δύο κατηγορίες 
σε έναρξη από την κατηγορία των πτυχιούχων Παιδαγωγι¬ 
κών Τμημάτων Α.Ε.Ι. 

Το ίδιο ισχύει και για τον κλάδο των νηπιαγωγών μετά 
την εξάντληση του πίνακα διοριστέων του έτους 1985. 

3. Κατά την πρόσληψη μεταξύ αυτών που έχουν τα ίδια 
τυπικά προσόντα προηγούνται όσοι από τους υποψήφιους 
έχουν εκπληρώσει τις στρατιωτικές τους υποχρεώσεις 
σύμφωνα με τις διατάξεις που ισχύουν για το διορισμό ως 
μόνιμου εκπαιδευτικού. 

4. Οι προσωρινοί αναπληρωτές προσλαμβάνονται με 
πλήρες ωράριο. Είναι δυνατό να προσλαμβάνονται και με 
μειωμένο ωράριο που αντιστοιχεί στο μισό τουλάχιστον 
του υποχρεωτικού ωραρίου διδασκαλίας του πρωτοδιόρι¬ 
στου εκπαιδευτικού εφόσον συντρέχουν οι προϋποθέσεις 
της παρ. 2 του άρθρου 17 του Ν. 1566/1985. 

5. Οι υποψήφιοι ειδοποιούνται τηλεφωνικά και σε περί¬ 
πτωση που δεν καθίσταται δυνατή η επικοινωνία αυτή με 
τηλεγράφημα, τάσσεται δε προθεσμία δύο ημερών για να 
προσέλθουν και να αναλάβουν υπηρεσία. Για τους υποψη¬ 
φίους που αποδέχονται την πρόσληψή τους σε μία Διεύ¬ 
θυνση, οφείλει ο προϊστάμενος της Διεύθυνσης αυτής με 
τηλεγράφημα να ειδοποιήσει σχετικά τους προϊσταμένους 
των λοιπών Διευθύνσεων, οι οποίοι στη συνέχεια προβαί¬ 
νουν στη διαγραφή των υποψηφίων αυτών από τους πίνα¬ 
κες διοριστέων αναπληρωτών της Διεύθυνσής τους. Στη 
διαγραφή των υποψηφίων από όλους τους πίνακες προ¬ 
βαίνουν οι προϊστάμενοι και στην περίπτωση που διαπι¬ 
στώσουν ότι έχουν υποβάλει αίτηση σε περισσότερες των 
τεσσάρων (4) ή επτά (7) κατά περίπτωση διευθύνσεων. 
Επίσης κα παραπάνω διαπίστωση μετά την πρόσληψη του 
υποψηφίου αποτελεί σπουδαίο λόγο καταγγελίας της 
σύμβασης και απόλυσης του εκπαιδευτικού. 

6. Υποψήφιοι που δηλώνουν ότι επιθυμούν να προσλη- 
φθοϋν σε δυσπρόσιτο ή νησιωτικό σχολείο, προσλαμβάνο¬ 
νται κατά παρέκκλιση της σειράς του πίνακα. 

Εφόσον οι υποψήφιοι για την ίδια θέση είναι περισσότε¬ 
ροι του ενός, μεταξύ τους διατηρείται η σειρά τους στον 
πίνακα από τον οποίο προέρχονται. 

7. Οι υποψήφιοι που καλούνται με τηλεγράφημα για να 
προσληφθσύν και δεν αποδέχονται την πρόσληψή τους 
διαγράφονται μόνο από τον αντίστοιχο πίνακα και την αντί¬ 
στοιχη κατηγορία βάσει της οποίας κλήθηκαν από τον αρ¬ 
μόδιο προϊστάμενο για πρόσληψη. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 21 Μαρτίου 1997 

Ο ΥΦΥΠΟΥΡΓΟΣ 

I. ΑΝΘΟΠΟΥΛΟΣ 
-♦- 

Αριθ. 50229 (6) 

Τροποποίηση του Κανονισμού «Περί προϋποθέσεων πα¬ 
ροχής κατοικίας και δανείων υπό του ΟΕΚ». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 2, 4 και 6 του Ν.Δ/τος 
2963/54 «Περί ιδρύσεως Αυτονόμου Οργανισμού Εργατι¬ 
κής Κατοικίας». 

2. Τις διατάξεις του Κανονισμού «περί προϋποθέσεων 
παροχής κατοικίας και δανείων υπό του Ο.Ε.Κ.». 

3. Το αριθμ. 22859/1603/12.3.1997 έγγραφο του 
ΟΕΚ, με το οποίο μας υπέβαλε αποσπάσματα πρακτικών, 
τωνάριθμ. 14/24.2.1997 και 16/63.1997 συνεδριάσεων 
του Διοικητικού του Συμβουλίου. 

4. Τις διατάξεις του άρθρου 27 του Ν. 2081/1992 και 
29Α του Ν. 1558/1985 και το γεγονός ότι, από τις διατά¬ 
ξεις της απόφασης αυτής δεν προκαλε'παι δαπάνη εις βά¬ 
ρος του Προϋπολογισμού του ΟΕΚ, αποφασίζουμε: 

Κυρώνουμε την απόφαση του Διοικητικού Συμβουλίου 
του Οργανισμού Εργατικής Κατοικίας που πήρε τις συνε¬ 
δριάσεις του αριθ. 14/24.2.1997 και 16/6.3.1997 και 
εγκρίνουμε στον Κανονισμό «περί προϋποθέσεων παρο¬ 
χής κατοικίας και δανείων υπό του ΟΕΚ», να τροποποιη¬ 
θούν: 


α) Το πρώτο εδάφιο της παραγράφου 1 του άρθρου 31 
αυτού, όπως παρακάτω: 

«Σε ιδιαίτερα εξαιρετικές περιππτώσεις έντονης κοινω¬ 
νικής ή οικονομικής ανάγκης του δικαιούχου μπορεί να χο¬ 
ρηγηθεί, ανάλογα, δάνειο αυτοστεγάσεως ή να παραχω- 
ρηθει από τον ΟΕΚ κατοικία εφόσον υπάρχει διαθέσιμη ή 
στεγαστικό δικαίωμα, εφόσον δεν υπάρχει διαθέσιμη κα¬ 
τοικία, κατά τα οριζόμενα στην Υ.Α. 50635/419 Β/92, με 
απόφαση του ΔΣ - ΟΕΚ κατά παρέκκλιση των διατάξεων 
4, 6, 9, 11, 12, 19 και 28 του κανονισμού Ο.Ε.Κ.». 

β) Η παράγραφος 2 του άρθρου 31 αυτού όπως παρα¬ 
κάτω: 

«Οι δικαιούχοι που προστατεύουν 4 παιδιά και άνω και οι 
δικαιούχοι που προστατεύουν 3 παιδιά και είτε οι ίδιοι είτε 
ένα προστατευόμενο παιδί τους έχουν αναπηρία 67% και 
άνω, καθώς επίσης και εκείνοι που είτε οι ίδιοι και ένα 
προστατευόμενο μέλος τους έχουν ποσοστό αναπηρίας 
67% και άνω είτε δύο προστατευόμενο μέλη τους έχουν 
ποσοστό αναπηρίας 67% και άνω δικαιούνται άμεση στε- 
γαστική συνδρομή εφόσον πληρούν τις ασφαλιστικές και 
λοιπές προϋποθέσεις του παρόντος κανονισμού, με μία 
από τις παρακάτω μορφές στέγασης: 

α) Παραχώρηση κατοικίας, εφ’ όσον υπάρχει διαθέσιμη 
από τον ΟΕΚ, 

β) Χορήγηση στεγαστικού δικαιώματος, εφ’ όσον δεν 
υπάρχει διαθέσιμη κατοικία, κατά τα οριζόμενα στην Υ.Α. 
50635/419 Β/92. 

γ) Άτοκο δάνειο για ανέγερση κατοικίας σε ιδιόκτητο 
οικόπεδο. 

δ) Άτοκο δάνειο για αγορά κατοικίας. 

Οι δικαιούχοι της κατηγορίας αυτής δικαιούνται να υπο¬ 
βάλουν σχετική αίτηση στον οργανισμό οποτεδήποτε και 
κατά παρέκκλιση τυχόν θεσπισμένων ανατρεπτικών προ¬ 
θεσμιών». 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Μαρτίου 1997 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


